​Мектеп оқушыларын тасымалдау үшін 515 автобус сатып алынады
DATE: 12:53, 26 Қыркүйек 2022 | GMT +5
TITLE: ​Мектеп оқушыларын тасымалдау үшін 515 автобус сатып алынады
URL: https://kaz.inform.kz/news/mektep-okushylaryn-tasymaldau-ushin-515-avtobus-satyp-alynady_a3983230/
META: DATE: 12:53, 26 Қыркүйек 2022 | GMT +5
TOTAL WORDS: 143
AUTHOR(S):
TEXT: «Балаларды қауіпсіз тасымалдау - біздің бақылауымыздағы маңызды сұрақтардың бірі және біз осы мәселені үнемі көтеріп келеміз. Биыл Балалар жылы аясында қауіпсіздік талаптарына сай келетін 515 жаңа автобус сатып алу үшін республикалық бюджеттен ақша бөлінді. Жаңа автобустар қауіпсіздік белдіктерімен, мектеп сөмкесіне арналған сөрелермен, есіктері ашық кезде қозғалысты тежейтін механизммен және тағы да басқа қауіпсіздік құралдарымен жабдықталған», - деді Балалардың құқықтарын қорғау комитеті төрағасының орынбасары Дулат Жекебаев. Ол автобустарды сатып алуға бөлінген қаржыны игеру жергілікті әкімдіктердің құзыретінде екендігін айтады. Қоғамдық көліктер елімізде құрастырылатын болғандықтан, қомақты тапсырыс отандық автоөндіріс саласын дамытуға да үлкен үлес қосатынына сенімді. Сөзінше, ең бастысы балаларымызға қауіпсіз, жайлы автобустармен қатынауға жағдай жасаймыз. «Жаңа автобустар Ақмола, Ақтөбе облыстары сияқты бірқатар өңірге жеткізіліп, таратылып жатыр. Біз еліміздің барлық аймағындағы мектеп автобустарын кезең-кезеңімен жаңартамыз. Бірінші кезекте проблема бар өңірлерді автобуспен қамтуды жоспарлап отырмыз. Мәселен, 515 автобустың 101-і Түркістан облысына жөнелтіледі», - деді комитет төрағасының орынбасары
